ai4bharat/Pralekha huggingface dataset:
पत्तन, पोत परिवहन और जलमार्ग मंत्रालय
केंद्रीय मंत्री सर्बानंद सोनोवाल ने माजुली, नेमाती घाट का दौरा किया; डॉक्टर बिक्रमजीत बरुआ के परिवार से मुलाकात की, जो दुर्घटना के बाद से लापता हैं
केंद्रीय पत्तन, पोत परिवहन और जलमार्ग व आयुष मंत्री श्री सर्बानंद सोनोवाल ने 8 सितंबर को नदी द्वीप जिले के पास ब्रह्मपुत्र नदी पर हुई दु:खद नाव दुर्घटना के बाद आज माजुली का दौरा किया।मंत्री ने स्थानीय प्रतिनिधियों के साथ बातचीत की और घटना के संबंध में उनके विचारों से अवगत हुए व दुर्घटना के पीड़ितों के प्रति गहरी संवेदना व्यक्त की।
इस अवसर पर मीडिया से बात करते हुए, मंत्री ने कहा कि वे हमेशा माजुली के लोगों के साथ खड़े रहेंगे और इसके विकास को देखेंगे। उन्होंने यह भी कहा कि केंद्र और राज्य सरकार की एजेंसियां क्रमबद्ध तरीके से ब्रह्मपुत्र नदी कोसाफ करने के लिए काम करेंगी, जिससे सर्दियों के मौसम में रो पैक्स जहाज माजुली व जोरहाट के बीच यात्रा कर सकें।
श्री सर्बानंद सोनोवाल ने जोरहाट में नेमाती घाट के पास ब्रह्मपुत्र नदी पर दुर्घटना स्थल और आसपास के क्षेत्रों का नाव से निरीक्षण किया। मंत्री ने अधिकारियों को फेरीवनावों में यात्रा करने वाले यात्रियों के लिए सुरक्षा मानदंडों का सख्ती से पालन करने का निर्देश दिया और उनसे दुर्घटना के बाद लापता दो व्यक्तियों कीतलाशी अभियान में तेजी लाने का आग्रह किया।
मंत्री ने दुर्घटना के बाद से लापता डॉक्टर बिक्रमजीत बरुआ के आवास का भी दौरा किया। उन्होंने उनके परिवार के सदस्यों से बात की और उन्हें हरसंभव सहायता का आश्वासन दिया। इसके बाद उन्होंने जोरहाट मेडिकल कॉलेज और अस्पताल में इलाज करा रहे घायलों से मुलाकात की और उनके स्वास्थ्य के बारे में जानकारी ली।
मंत्री के साथ असम सरकार के मंत्री श्री चंद्र मोहन पटोवरी और श्री बिमल बोरा, सांसदश्री प्रसाद बरुआ और श्री कामाख्या प्रसाद तासा, वरिष्ठ अधिकारी और अन्य गणमान्य व्यक्ति थे।
स्वास्थ्य एवं परिवार कल्याण मंत्रालय
प्रधानमंत्री ने अंतर्राष्ट्रीय योग दिवस पर राष्ट्र को संबोधित किया
योग एक वैश्विक भावना, एक जन आंदोलन बन गया है: प्रधानमंत्री
"वसुधैव कुटुम्बकम की भावना के समान ही, योग विभिन्न देशों के लोगों को एकता के सूत्र से जोड़ता है, जो भारत की जी20 अध्यक्षता का मार्गदर्शक थीम भी है: 'एक पृथ्वी, एक परिवार, एक भविष्य'"
डॉ. मनसुख मांडविया ने एम्स, नई दिल्ली में सामूहिक योग प्रदर्शन के साथ अंतर्राष्ट्रीय योग दिवस समारोह का नेतृत्व किया
योग भारत की सॉफ्ट पावर बन गया है: डॉ मांडविया
"योग मन को शांत करने और शरीर को ऊर्जावान बनाने में मदद करता है; जब भी हम स्वास्थ्य और आरोग्यता की बात करते हैं तो हमारे मन में योग का ही ख्याल आता है; यह एक तरह की निवारक देखभाल है क्योंकि इससे शरीर में प्रतिरोधक क्षमता का निर्माण होता है।”
“कोविड के बाद, लोग अपने स्वास्थ्य और आरोग्यता के बारे में अधिक जागरूक हो गए हैं; इस कारण, योग की प्रासंगिकता और लोकप्रियता भी काफी बढ़ गयी है।“
योग के वैश्वीकरण के लिए प्रधानमंत्री जी का धन्यवाद
प्रधानमंत्री श्री नरेन्द्र मोदी ने वीडियो संदेश के माध्यम से देश को अंतर्राष्ट्रीय योग दिवस की बधाई दी है। उन्होंने कहा, “योग एक वैश्विक भावना, एक जन आंदोलन बन गया है। वसुधैव कुटुम्बकम की भावना के समान ही, योग विभिन्न देशों के लोगों को एकता के सूत्र से जोड़ता है, जो भारत की जी20 अध्यक्षता का मार्गदर्शक थीम भी है: 'एक पृथ्वी, एक परिवार, एक भविष्य।“
केंद्रीय स्वास्थ्य और परिवार कल्याण मंत्री डॉ मनसुख मांडविया ने एम्स, नई दिल्ली में 9वें अंतर्राष्ट्रीय योग दिवस समारोह के तहत सैकड़ों प्रतिभागियों के साथ सामूहिक योग प्रदर्शन का नेतृत्व किया।
कार्यक्रम को संबोधित करते हुए, केंद्रीय स्वास्थ्य मंत्री ने कहा, “योग भारत की एक प्राचीन परंपरा है, लेकिन समय के साथ, इसका अभ्यास कम होने लगा। माननीय प्रधानमंत्री, श्री नरेन्द्र मोदी ने योग को बहुत बड़ा प्रोत्साहन दिया है और आज दुनिया में ऐसी कोई जगह नहीं है, जहां योग का अभ्यास नहीं किया जाता है। यह भारत का सॉफ्ट पावर बन गया है।“
दैनिक जीवन में योग करने के लाभों पर प्रकाश डालते हुए, डॉ मांडविया ने कहा, “योग मन को शांत करने और शरीर को ऊर्जावान बनाने में मदद करता है। जब भी हम स्वास्थ्य और आरोग्यता की बात करते हैं, तो हमारे मन में योग का ही ख्याल आता है। यह एक तरह की निवारक देखभाल है, क्योंकि इससे शरीर में प्रतिरोधक क्षमता का निर्माण होता है।”
योग की व्यापक स्वीकृति पर, केंद्रीय स्वास्थ्य मंत्री ने कहा, “कोविड के बाद, लोग अपने स्वास्थ्य और आरोग्यता के बारे में अधिक जागरूक हो गए हैं। इस कारण, योग की प्रासंगिकता और लोकप्रियता भी बढ़ गयी है।”
योग कार्यक्रम से पहले, डॉ मांडविया ने साइकिल चलाने में भाग लेकर एम्स के ‘गो ग्रीन’ पहल को भी अपना समर्थन दिया।
डॉ मांडविया ने योग को वैश्विक स्तर पर लोकप्रिय बनाने के लिए माननीय प्रधानमंत्री को धन्यवाद दिया और सभी से न केवल योग का अभ्यास करने, बल्कि दूसरों को भी इसका अभ्यास करने के लिए प्रोत्साहित करने का आग्रह किया।
इस कार्यक्रम को यहां देखा जा सकता है: https://www.youtube.com/watch?v=Z201HxCOA5Y
इस अवसर पर केंद्रीय स्वास्थ्य सचिव श्री सुधांश पंत; स्वास्थ्य मंत्रालय के संयुक्त सचिव श्री राजीव मांझी; एम्स, नई दिल्ली के निदेशक प्रो एम श्रीनिवास और स्वास्थ्य मंत्रालय के वरिष्ठ अधिकारी उपस्थित थे।
कोयला मंत्रालय
कोल इंडिया लिमिटेड  ने कोयला संसाधनों के बेहतर मूल्यांकन के लिए नया सॉफ्टवेयर शुरू किया
कोयला मंत्रालय के तहत कोल इंडिया लिमिटेड  ने "स्पेक्ट्रल एन्हांसमेंट"  नाम का एक नया सॉफ्टवेयर शुरू किया है। यहकोयला अन्वेषण प्रक्रिया के दौरान भूकंपीय सर्वेक्षण का उपयोग करके पृथ्वी की सबसेऊपरी सतह  के नीचे पतले कोयले के निशानों की पहचान करने और कोयला संसाधनों के मूल्यांकन में सुधार करने में सहायता करेगा।
एसपीई सॉफ्टवेयर को शुरू करना महत्वपूर्ण है, क्योंकि कोयलेकी खोज के लिए मौजूदा भूकंपीय सर्वेक्षण तकनीकों में पृथ्वी के नीचे पतले कोयले के निशानों की पहचान करने की अपनी सीमाएं हैं, लेकिन अब यह संभव होगा, क्योंकि यह नया सॉफ्टवेयर भूकंपीय संकेतों के समाधान को बढ़ाने में सहायता करता है, जिससे सबसे पतले कोयलेके निशानों का चित्रण होता है।
सीआईएल के अनुसंधान और विकास  शाखा सेंट्रल माइन प्लानिंग एंड डिजाइन इंस्टीट्यूट  ने गुजरात एनर्जी रिसर्च एंड मैनेजमेंट इंस्टीट्यूट  के सहयोग से अपनी तरह का यह पहला सॉफ्टवेयर विकसित किया है।कंपनी अपनी कॉपीराइट सुरक्षा के लिए भी आवेदन करेगी।
यह 'मेड इन इंडिया' सॉफ्टवेयर कोयले की खोज के समय और लागत को बचाने में भी सहायता करेगा और इस प्रकार कोयला उत्पादन में आत्मनिर्भर भारत के मिशन को बढ़ावा देगा।
सीआईएल के सीएमडी श्री प्रमोद अग्रवाल ने सीआईएल के आरएंडडी बोर्ड की उपस्थिति में इस सॉफ्टवेयर लॉन्च किया। इस बोर्ड में प्रतिष्ठित संगठनों व संस्थानों के वरिष्ठ निदेशक और विशेषज्ञ सदस्य शामिल हैं।
भारत के कुल कोयला उत्पादन में सीआईएल की हिस्सेदारी 80 फीसदी है।
प्रधानमंत्री कार्यालय
प्रधानमंत्री ने प्रोफेसर सी.एस. शेषाद्रि के निधन पर शोक व्यक्त किया
प्रधानमंत्री श्री नरेन्द्र मोदी ने प्रोफेसर सी. एस. शेषाद्रि के निधन पर शोक व्यक्त किया है।
प्रधानमंत्री ने एक ट्वीट में कहा, ‘ प्रोफेसर सी. एस. शेषाद्रि के निधन के साथ हमने एक निष्ठावान बुद्धिजीवी को खो दिया है जिन्होंने गणित के क्षेत्र में असाधारण कार्य किया। विशेष रूप से, बीजगणितीय ज्यामिति में उनके प्रयासों को कई पीढ़ियों तक याद रखा जाएगा। उनके परिवारजनों तथा प्रशंसकों के प्रति संवेदना व्यक्त करता हूं। ओम शान्ति।’
राष्ट्रपति सचिवालय
प्रेस विज्ञप्ति
राष्ट्रपति ने राष्ट्रीय राजधानी क्षेत्र दिल्ली के उपराज्यपाल के रूप में श्री अनिल बैजल का इस्तीफा स्वीकार कर लिया है।
राष्ट्रपति ने श्री विनय कुमार सक्सेना को राष्ट्रीय राजधानी क्षेत्र दिल्ली का उपराज्यपाल नियुक्त किया है। यह नियुक्ति उनके द्वारा कार्यालय का कार्यभार ग्रहण करने की तिथि से प्रभावी होगी।
प्रधानमंत्री कार्यालय
प्रधानमंत्री ने महिला सम्मान बचत प्रमाणपत्र के लिये महिलाओं से नामांकन कराने का आग्रह किया
प्रधानमंत्री श्री नरेन्द्र मोदी ने महिला सम्मान बचत प्रमाणपत्र  के लिये महिलाओं से नामांकन कराने का आग्रह किया है।
प्रधानमंत्री ने केंद्रीय महिला और बाल विकास मंत्री श्रीमती स्मृति इरानी के उस ट्वीट का उल्लेख किया है, जिसमें श्रीमती इरानी ने एमएसएससी के जरिये महिलाओं के वित्तीय समावेश को बढ़ाने और बेहतर लाभ उपलब्ध कराने के बारे में कहा गया है। प्रधानमंत्री ने इस ट्वीट को दोबारा ट्वीट करते हुये कहा :
मैं भी महिलाओं से आग्रह करता हूं कि वे एमएसएससी के लिये नामांकन कराएं। यह हमारी नारी शक्ति के लिये अनेक लाभ प्रदान करता है।”
विद्युत मंत्रालय
एनएचपीसी ने "500 मेगावाट की फ्लोटिंग सौर परियोजनाओं के विकास" के लिए गेडकोल के साथ प्रमोटर समझौते पर हस्ताक्षर किए
भारत की प्रमुख जलविद्युत कंपनी एनएचपीसी लिमिटेड ने 4 जनवरी 2022 को ओडिशा में अक्षय ऊर्जा क्षेत्र में एक प्रमुख राज्य पीएसयू, ग्रीन एनर्जी डेवलपमेंट कॉरपोरेशन ऑफ ओडिशा लिमिटेड  के साथ प्रमोटर समझौते पर हस्ताक्षर किए हैं। इस समझौते पर एनएचपीसी के सीएमडी श्री ए.के. सिंह और श्री बिष्णुपद सेठी, आईएएस, अध्यक्ष, ओएचपीसी और सीएमडी, जीईडीसीओएल ने दिनांक 4 जनवरी 2022 को माननीय राज्य मंत्री , ओडिशा सरकार दिब्य शंकर मिश्रा, श्री बिस्वजीत बसु, निदेशक , एनएचपीसी, ओएचपीसी के प्रबंध निदेशक और निदेशक, ग्रिडको, जीईडीसीओएल के सीईओ और एनएचपीसी के महाप्रबंधक की उपस्थिति में हस्ताक्षर किए। समझौता ज्ञापन  पर पहले एनएचपीसी और जीईडीसीओएल के बीच 20 जुलाई 2020 को हस्ताक्षर किए गए थे।
प्रमोटरों के समझौते पर हस्ताक्षर के साथ, एनएचपीसी और जीईडीसीओएल ने संयुक्त रूप से ओडिशा में 500 मेगावाट की फ्लोटिंग सौर ऊर्जा परियोजनाओं और अन्य ऐसी परियोजनाओं के कार्यान्वयन के लिए एक कंपनी स्थापित करने के लिए सहमति व्यक्त की, जो भारत सरकार के निर्देशों के अनुसार समय-समय पर जेवीसी द्वारा तय की जा सकती हैं। प्रस्तावित संयुक्त उद्यम कंपनी में एनएचपीसी और जीईडीसीओएल की इक्विटी शेयरधारिता 74:26 के अनुपात में होगी। कंपनी के पास 500 करोड़ रुपए  की अधिकृत शेयर पूंजी और प्रारंभिक चुकता शेयर पूंजी 10 करोड़ रुपये  की होगी।
पहले चरण में रेंगाली एच.ई. परियोजना के जलाशय में 300 मेगावाट की फ्लोटिंग सोलर क्षमता स्थापित की जाएगी। यह परियोजना अल्ट्रा मेगा रिन्यूएबल एनर्जी पावर पार्क , सोलर पार्क योजना के मोड 8 के तहत लागू की जाएगी। परियोजना के पहले चरण में 2000 करोड़ रुपये से अधिक का परिव्यय होगा और प्रति वर्ष लगभग 600 एमयू ऊर्जा उत्पन्न होगी। यह ओडिशा में अपनी तरह का पहला और देश में अब तक का सबसे बड़ा है। यह परियोजना निवेश और रोजगार के अवसर पैदा करने के अलावा राज्य को अपने अक्षय ऊर्जा उत्पादन लक्ष्य और खरीद दायित्व को पूरा करने में मदद करेगी।
स्वास्थ्य एवं परिवार कल्याण मंत्रालय
कोविड-19 टीकाकरण-225वां दिन
भारत के कोविड-19 टीकाकरण का कुल आंकड़ा 63 करोड़ के ऐतिहासिक स्तर के पार पहुंचा
आज शाम 7 बजे तक टीके की 65 लाख से अधिक खुराकें लगाई गईं
आज शाम 7 बजे तक की अस्थायी रिपोर्ट के अनुसार, भारत का कुल कोविड-19 टीकाकरण कवरेज 63 करोड़  के ऐतिहासिक स्तर को पार कर गया है। शाम 7 बजे की अस्थायी रिपोर्ट के अनुसार, आज करीब 65 लाख  से अधिक टीकों की खुराक दी गई है। दिन की अंतिम रिपोर्ट आज देर रात तक पूरी कर ली जाएगी।
जनसंख्या के प्राथमिकता वाले समूहों के आधार पर टीके की खुराक कवरेज को निम्नानुसार अलग किया गया है।
|
|
संचयी कोविड टीकाकरण का आंकड़ा
|
||
|
स्वास्थ्यकर्मी
|
|
अंग्रिम पंक्ति के कर्मचारी
|
|
18-44 आयु वर्ग के लाभार्थी
|
|
45 से 59 आयु वर्ग के लाभार्थी
|
|
60 वर्ष व अधिक आयु के लाभार्थी
|
|
कुल
|
|
पहली खुराक
|
|
10357294
|
|
18318271
|
|
241828873
|
|
128846942
|
|
86039971
|
|
485391351
|
|
दूसरी खुराक
|
|
8345437
|
|
13050113
|
|
25986564
|
|
53073981
|
|
44220183
|
|
144676278
जनसंख्या के प्राथमिकता वाले समूहों के आधार पर टीके की खुराक कवरेज को निम्नानुसार अलग किया गया है।
|
|
दिनांक: 28 अगस्त, 2021 
|
||
|
स्वास्थ्यकर्मी
|
|
अंग्रिम पंक्ति के कर्मचारी
|
|
18-44 आयु वर्ग के लाभार्थी
|
|
45 से 59 आयु वर्ग के लाभार्थी
|
|
60 वर्ष व अधिक आयु के लाभार्थी
|
|
कुल
|
|
पहली खुराक
|
|
308
|
|
1841
|
|
3093402
|
|
688591
|
|
294089
|
|
4078231
|
|
दूसरी खुराक
|
|
18903
|
|
87265
|
|
1275438
|
|
730881
|
|
349027
|
|
2461514
देश में सबसे ज्यादा जोखिम वाले जनसंख्या समूहों को कोविड-19 से बचाने के एक उपकरण के रूप में टीकाकरण अभियान की उच्चतम स्तर पर नियमित समीक्षा और निगरानी की जाती है।
श्रम और रोजगार मंत्रालय
जुलाई, 2023 के महीने में 19.88 लाख नए श्रमिकों ने ईएसआई योजना के तहत नामांकन किया
25 वर्ष की आयु तक के 9.40 लाख युवा कर्मचारियों ने नए पंजीकरण कराए
जुलाई, 2023 के महीने में ईएसआई योजना के तहत लगभग 27,870 नए प्रतिष्ठान पंजीकृत हुए
जुलाई, 2023 में 52 ट्रांसजेंडर कर्मचारियों तक ईएसआई योजना के लाभ को बढ़ाया गया
ईएसआईसी के अनंतिम पेरोल डेटा से पता चलता है कि जुलाई, 2023 के महीने में 19.88 लाख नए कर्मचारी जोड़े गए हैं।
जुलाई, 2023 के महीने में लगभग 27,870 नए प्रतिष्ठानों का पंजीयन किया गया है और इन्हें कर्मचारी राज्य बीमा निगम की सामाजिक सुरक्षा के आंतर्गत लाया गया है, इससे इनका और ज्यादा कवरेज सुनिश्चित हुआ है।
इन आकड़ो से स्पष्ट रूप से पता चलता है कि देश के युवाओं के लिए अधिक नौकरियाँ पैदा हुई हैं, क्योंकि जुलाई महीने के दौरान जोड़े गए कुल 19.88 लाख कर्मचारियों में से 25 वर्ष की आयु वर्ग तक के 9.54 लाख कर्मचारी नए पंजीकरणों में सबसे ज्यादा हैं और यह कुल कर्मचारियों का 47.9 प्रतिशत है।
पेरोल आकड़े के लिंग-वार विश्लेषण से पता चलता है कि जुलाई, 2023 में महिला सदस्यों का शुद्ध नामांकन 3.82 लाख रहा है। ये आकड़े दिखाते हैं कि जुलाई, 2023 के महीने में कुल 52 ट्रांसजेंडर कर्मचारियों ने भी ईएसआई योजना के तहत पंजीकरण कराया है। यह इस बात को दर्शाता है कि ईएसआईसी इसका लाभ समाज के हर वर्ग तक पहुंचाने के लिए प्रतिबद्ध है।
पेरोल आकड़ा अनंतिम है, क्योंकि आकड़ा सृजन एक निरंतर चलने वाली प्रक्रिया है।
विज्ञान एवं प्रौद्योगिकी मंत्रालय
विज्ञान कांग्रेस ने महिलाओं के लिए विज्ञान का अध्ययन करने में आने वाले अवरोधों को दूर करने के लिए विभिन्न अवसरों को रेखांकित किया
 के एक भाग के रूप में 9वें महिला विज्ञान कांग्रेस  का आयोजन यूनिवर्सिटी ऑफ एग्रीकल्चरल साइंसेज, बेंगलूरू में किया गया। कार्यक्रम में महिला वैज्ञानिकों की उपलब्धियों को रेखांकित करते हुए युवा महिलाओं को विज्ञान में सक्रिय भागीदारी के लिए प्रेरित किया गया, ताकि वे विज्ञान और प्रौद्योगिकी की मदद से विभिन्न समस्याओं के लिए सरल समाधान ढूंढ सकें।
डीआरडीओ की विमान प्रणाली की महानिदेशक डॉ.टेसी थॉमस ने मेरी क्यूरी, कादम्बिनी गांगुली, राजेश्वरी चटर्जी और किरण मजूमदार शॉ जैसी प्रख्यात महिला वैज्ञानिकों के असाधारण योगदान तथा विज्ञान और प्रौद्योगिकी की सहायता से देश के विकास में उनकी भागीदारी को रेखांकित किया।
उन्होंने युवा महिलाओं को विख्यात महिला वैज्ञानिकों के अदम्य साहस से सीख लेने की प्रेरणा दी, जिन्होंने विज्ञान में योगदान देने के लिए कई अवरोधों का सामना किया।
कार्यक्रम का उद्घाटन 5 जनवरी को यूनिवर्सिटी ऑफ एग्रीकल्चरल साइंसेज, बेंगलूरू में किया गया था। कार्यक्रम में महिलाओं के लिए विज्ञान का अध्ययन करने में आने वाले अवरोधों को दूर करने के लिए विभिन्न अवसरों को रेखांकित किया गया।
कृषि अनुसंधान और शिक्षा विभाग तथा आईसीएआर के महानिदेशक डॉ. त्रिलोचन महापात्र ने कहा कि महिलाओं को राष्ट्रीय विकास की मुख्यधारा में लाए जाने की जरूरत है।
उन्होंने कहा कि बालिकाओं को घर, स्कूल और कॉलेज स्तर पर प्रेरित किया जाना चाहिए। लड़के और लड़कियों में भेदभाव को समाप्त करने की जरूरत है। महिला विज्ञान कांग्रेस को इन स्थितियों पर विचार-विमर्श करना चाहिए और इस संबंध में अनुशंसाएं देनी चाहिए।
विज्ञान और प्रौद्योगिकी विभाग की वैज्ञानिक ‘जी’ डॉ.नमिता गुप्ता ने महिलाओं के लिए विभाग की योजनाओं का ब्यौरा दिया। उन्होंने कहा कि बड़ी संख्या में महिलाएं किरण जैसी महिला केंद्रित योजनाओं के लिए आवेदन कर रही हैं और लाभ उठा रही हैं।
किरण, विज्ञान और प्रौद्योगिकी विभाग के द्वारा विशेष रूप से महिलाओं के लिए बनाई गई योजना है। इस योजना में लैंगिक समानता पर विशेष बल दिया गया है। योजना के विभिन्न घटक महिला वैज्ञानिकों के कैरियर में आने वाले विभिन्न मुद्दों से संबंधित हैं। महिला वैज्ञानिक योजना-ए , महिला वैज्ञानिक योजना-बी  जैसे घटक विभिन्न मुद्दों  के बारे में हैं।
महिला विज्ञान कांग्रेस प्रतिभागियों के लिए अपने अनुभव साझा करने का एक महत्वपूर्ण मंच है। 107वें भारतीय विज्ञान कांग्रेस का यह एक मुख्य कार्यक्रम था। भारतीय विज्ञान कांग्रेस का उद्घाटन प्रधानमंत्री श्री नरेन्द्र मोदी ने 3 जनवरी, 2020 को किया था।
प्रख्यात महिला वैज्ञानिक इस दो दिवसीय कार्यक्रम में अपने कार्यों के बारे में जानकारी दे रही हैं और साथ ही युवा महिलाओं में विज्ञान की रूचि विकसित करने के लिए व्याख्यान भी दे रही हैं।
सूचना और प्रसारण मंत्रालय
आईएनसीएए ने अर्जेंटीना के मार डेल प्लाटा फिल्म फेस्टिवल एंड वेंटाना सुर 2019 में भाग लेने के भारत को आमंत्रित किया
अर्जेंटीना ने भारत के साथ मिलकर प्रोडक्शन की संभावनाएं तलाशने की इच्छा जताई
पर्यटन, संस्कृति और खेल मंत्रीसुश्री लिसा मैकलॉयड ने टीआईएफएफ 2019 में भारतीय पैवेलियन का दौरा किया
टीआईएफएफमें भारतीय पैवेलियन ने विदेशी बाजार में भारतीय सिनेमा को बढ़ावा देने के अलावा गोवा में आयोजित होने वाले आईएफएफआई 2019 के लिए विदेशी सहयोग, सह-प्रोडक्शन और अंतर्राष्ट्रीय भागीदारी को प्रोत्साहित किया
भारतीय अंतर्राष्ट्रीय फिल्म महोत्सव  के स्वर्ण जयंती संस्करण के लिए आउटरीच कार्यक्रम के तहत भारतीय प्रतिनिधिमंडल ने टोरंटो अंतर्राष्ट्रीय फिल्म महोत्सव2019के दौरान अंतर्राष्ट्रीय फिल्म निर्माण उद्योग के तमाम प्रमुख हितधारकों के साथ मुलाकात की और उन्हें प्रस्तावित महोत्सव के बारे में अवगत कराया। इन बैठकों का आयोजन सूचना एवं प्रसारण मंत्रालय द्वारा स्थापितभारतीय पैवेलियन में किया गया।टोरंटोओंटारियो कीपर्यटन, संस्कृति और खेल मंत्रीसुश्री लिसा मैकलॉयड भारतीय पैवेलियन का दौरा करने वाली प्रमुख हस्तियों में शामिल थीं। मंत्री कोआईएफएफआई 2019 की गतिविधियों और उसकी50वीं वर्षगांठ के कार्यक्रमों से अवगत कराया।
भारत-अर्जेंटीना सहयोग की संभावनाएं
भारतीय प्रतिनिधिमंडल ने इससे पहलेअर्जेंटीना के नेशनल इंस्टीट्यूट ऑफ सिनेमा एंड ऑडियोविजुअल्स आर्ट्स- आईएनसीएए  कीकार्यकारी निदेशकसुश्री विवियाना ए डिरॉलीऔर अंतर्राष्ट्रीय मामलों के समन्वयकश्री डिएगो माराम्बियो अवारिया से मुलाकात की। इस बैठक का उद्देश्य आईएफएफआई2019 के लिए अर्जेंटीना सरकार तक पहुंचने के लिए आईएनसीएए की मदद लेना, भारत और अर्जेंटीना के बीच सह-प्रोडक्शन संधि के लिए संभावनाएंतलाशना और दोनों देशों के बीच संभावनाओं का आदान-प्रदान था। भारतीय प्रतिनिधिमंडल ने उन्हें भारत सरकार की सभी नीतिगत ढांचों एवं पहलों के बारे में अवगत कराया जिसमें शूटिंग की सुगमता और एक ही जगह शूटिंग के लिए ऑनलाइन आवेदन करने के लिए वेब पोर्टल- www.ffo.gov.in आदि शामिल थे। इसके अलावा उन्हें आईएफएफआईकी 50वीं वर्षगांठ के लिए सरकार द्वारा की गई तैयारियों के बारे में बताया गया।
आईएनसीएए ने कहा कि भारत को अर्जेंटीना के प्रीमियर फिल्म महोत्सव- मार डेल प्लाटा इंटरनेशनल फिल्म फेस्टिवल 2019 और वेन्टाना सुर 2019 मेंभी भाग लेना चाहिए।जिसमें पूरे लैटिन अमेरिकी समुदाय भाग ले रहा है।
फिल्म महोत्सव के प्रतिनिधियों और प्रतिनिधिमंडलों के साथ भारतीय प्रतिनिधिमंडल की बातचीत
भारतीय प्रतिनिधिमंडल ने बर्लिन इंटरनेशनल फिल्म फेस्टिवल की प्रमुख सुश्री जना वोल्फ से भी मुलाकात की और बर्लिनेल 2020 में भारत कीप्रमुख उपस्थिति की संभावनाओं पर चर्चा की। भारतीय प्रतिनिधिमंडल ने दिनभर विभिन्न प्रतिनिधिमंडलों औरफिल्म महोत्सवों के प्रतिनिधियों से मुलाकात की जिसमेंटीआईएफएफ2019 के चीनी प्रतिनिधिमंडल,पोलिश फिल्म इस्टीट्यूशन,ओंटारियो क्रिएट्स, मुलन इंटरनेशनल फिल्म फेस्टिवल,एडलर प्रोडक्शंस कीसीईओ/अध्यक्षसुश्री मैरी एडलर,फिल्म्स एंजल्स स्टूडियो के निर्माताश्री जेनिस कलेज्स आदि शामिल हैं।
शिक्षा मंत्रालय
केंद्रीय शिक्षा मंत्री ने एनसीटीई पोर्टल के “माईएनईपी2020” मंच की शुरुआत की
मंच का संचालन 1 अप्रैल से 15 मई 2021 तक किया जाएगा
हितधारकों से माईएनईपी2020 पर एनपीएसटी एवं एनएमएम के बारे में निविष्टियां और सुझाव आमंत्रित किए गए हैं
केंद्रीय शिक्षा मंत्री श्री रमेश पोखरियाल ‘निशंक’ ने आज एनसीटीई वेब पोर्टल पर “माईएनईपी2020” मंच की शुरुआत की है। यह मंच नेशनल प्रोफेशनल स्टैंडर्ड्स फॉर टीचर्स  और नेशनल मिशन फॉर मेंटरिंग प्रोग्राम मेम्बरशिप  के विकास को लेकर मसौदा तैयार करने के लिए हितधारकों से सुझाव/निविष्टि/सदस्यता आमंत्रित करता है। “माईएनईपी2020” मंच का संचालन 1 अप्रैल से 15 मई 2021 तक किया जाएगा।
डिजिटल परामर्श का यह अभ्यास शिक्षकों के शिक्षा क्षेत्र में सतत एवं सकारात्मक बदलाव के लिए शिक्षक नीति पर दस्तावेज तैयार करने के लिए शिक्षक, शिक्षा से जुड़े पेशेवरों, शिक्षाविदों और अन्य हितधारकों की भागीदारी की परिकल्पना करता है। एनईपी 2020 के उपरोक्त दो बड़े सुझावों पर दस्तावेजों को तैयार करने के लिए, एनसीटीई व्यक्तियों/संगठनों के साथ निकट परामर्श का काम करेगा।
विशेषज्ञ समिति परामर्श अवधि के दौरान एकत्र किए गए निविष्टियों की व्यापक समीक्षा करेगी और आखिर में सार्वजनिक समीक्षा के लिए मसौदा तैयार करेगी। हितधारकों में से समीक्षकों द्वारा की गई टिप्पणियां प्राप्त होने के बाद इनका उपयोग अधिसूचना के लिए एक अंतिम मसौदा तैयार करने में की जाएंगी।
कृषि एवं किसान कल्याण मंत्रालय
भारत सरकार के कृषि, सहकारिता एवं किसान कल्याण विभाग ने कोविड 19 महामारी के दौरान क्षेत्रीय स्तर पर किसानों और खेती से संबंधित गतिविधियों को सुविधाजनक बनाने के लिए कई उपाय किये
खरीफ फसलों के अंतर्गत बुवाई क्षेत्र में उल्लेखनीय प्रगति दर्ज की गई
भारत सरकार का कृषि, सहकारिता एवं किसान कल्याण विभाग कोविड 19 महामारी के दौरान क्षेत्रीय स्तर पर किसानों और खेती से संबंधित गतिविधियों को सुविधाजनक बनाने के लिए कई उपाय कर रहा है।
खरीफ फसलों के अंतर्गत बुवाई क्षेत्र में उल्लेखनीय प्रगति देखी गई है, जिसकी स्थिति निम्नानुसार है:
ग्रीष्मकालीन फसलों का बुवाई क्षेत्र:
- धान: पिछले वर्ष की इसी अवधि के दौरान 49.23 लाख हेक्टेयर की तुलना में ग्रीष्मकालीन धान के तहत लगभग 68.08 लाख हेक्टेयर क्षेत्र में बुवाई की गई।
- दलहन: पिछले वर्ष की इसी अवधि के दौरान 9.46 लाख हेक्टेयर की तुलना में दलहन के तहत लगभग 36.82 लाख हेक्टेयर क्षेत्र में बुवाई की गई।
- मोटे अनाज: पिछले वर्ष की इसी अवधि के दौरान 35.20 लाख हेक्टेयर की तुलना में मोटे अनाज के तहत लगभग 70.69 लाख हेक्टेयर क्षेत्र में बुवाई की गई।
- तिलहन: पिछले वर्ष की इसी अवधि के दौरान 33.63 लाख हेक्टेयर की तुलना में तिलहन के तहत लगभग 109.20 लाख हेक्टेयर क्षेत्र में बुवाई की गई।
- गन्ना: पिछले वर्ष की इसी अवधि के दौरान 49.86 लाख हेक्टेयर की तुलना में गन्ने के तहत लगभग 50.62 लाख हेक्टेयर क्षेत्र में बुवाई की गई।
- जूट और मेस्टा: पिछले वर्ष की इसी अवधि के दौरान 6.80 लाख हेक्टेयर की तुलना में जूट और मेस्टा के तहत लगभग 5.89 लाख हेक्टेयर क्षेत्र में बुवाई की गई।
- कपास: पिछले वर्ष की इसी अवधि के दौरान 45.85 लाख हेक्टेयर की तुलना में कपास के तहत लगभग 91.67 लाख हेक्टेयर क्षेत्र में बुवाई की गई।
बुवाई क्षेत्र के विवरण के लिए लिंक
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 201.30 करोड़ से अधिक टीके लगाए जा चुके हैं
12-14 आयु वर्ग में 3.83 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,49,482 हैं
पिछले 24 घंटों में 21,880 नए मामले सामने आए
स्वस्थ होने की वर्तमान दर 98.46 प्रतिशत
साप्ताहिक सक्रिय मामलों की दर 4.51 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 201.30 करोड़  से अधिक हो गया। इस उपलब्धि को 2,65,61,942 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.83 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,10,750
|
|
दूसरी खुराक
|
|
1,00,83,124
|
|
प्रीकॉशन खुराक
|
|
61,15,148
|
|
अग्रिम पंक्ति के कर्मी
|
|
पहली खुराक
|
|
1,84,28,561
|
|
दूसरी खुराक
|
|
1,76,58,239
|
||
|
प्रीकॉशन खुराक
|
|
1,16,93,029
|
|
12-14 वर्ष आयु वर्ग
|
|
पहली खुराक
|
|
3,83,43,085
|
|
दूसरी खुराक
|
|
2,68,17,744
|
|
15-18 वर्ष आयु वर्ग
|
|
पहली खुराक
|
|
6,09,61,790
|
|
दूसरी खुराक
|
|
5,04,76,535
|
|
18-44 वर्ष आयु वर्ग
|
|
पहली खुराक
|
|
55,91,09,317
|
|
दूसरी खुराक
|
|
50,69,30,982
|
|
प्रीकॉशन खुराक
|
|
1,09,76,867
|
|
45-59 वर्ष आयु वर्ग
|
|
पहली खुराक
|
|
20,36,05,661
|
|
दूसरी खुराक
|
|
19,48,08,808
|
|
प्रीकॉशन खुराक
|
|
79,74,448
|
|
60 वर्ष से अधिक आयु वर्ग
|
|
पहली खुराक
|
|
12,73,86,371
|
|
दूसरी खुराक
|
|
12,17,30,361
|
|
प्रीकॉशन खुराक
|
|
2,95,86,999
|
|
प्रीकॉशन खुराक
|
||
|
6,63,46,491
|
|
कुल
|
|
|
|
2,01,30,97,819
भारत में सक्रिय मामले आज 1,49,482 हैं। सक्रिय मामले, कुल पॉजिटिव मामलों के 0.34 प्रतिशत हैं।
नतीजतन, भारत में स्वस्थ होने की दर 98.46 प्रतिशत है। पिछले 24 घंटों में 21,219 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,31,71,653 हो गई है।
बीते 24 घंटे में कोरोना के 21,880 नए मामले सामने आएं।
पिछले 24 घंटों में कुल 4,95,359 जांच की गई हैं। भारत ने अब तक कुल 87.16 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.51 प्रतिशत है और दैनिक रूप से पुष्टि वाले मामलों की दर 4.42 प्रतिशत है।